**אנדרטת צד"ל – שלטי תוכן – בהתאמה לתוכנית האנדרטה**

**תיקונים ועדכונים אחרי ישיבה במשהב"ט, 6.8.2020**

טקסט מרכזי על האנדרטה:

**נזכור את חללי צבא דרום לבנון, שנפלו על משמרתם, בהגנת הבית והאזור**

1. **קיר ימין** 225 מילים

**צבא דרום לבנון (צד"ל)**

ההתארגנות הצבאית של לבנונים, תושבי אזור הגבול עם ישראל החלה ביזמת תושבים וחיילים מהכפר הלבנוני קליעה, שפנו לצה"ל בשנת 1976 בהצעה לשיתוף פעולה צבאי להגנת תושבי האזור בפני התקפות המחבלים בתחילתה פעלה ההתארגנות כמיליציה מקומית של נוצרים-מרונים בעיקר,.

לאחר מבצע ליטני בשנת 1978, עם נסיגת ישראל מהשטחים שכבשה, ולאחר שהמיליציה התרחבה לאזורים נוספים לאורך גבול ישראל לבנון קיבלה המיליציה הנוצרית בחסות ישראל ובראשות הקצין הלבנוני מייג'ור (רס"ן) **סעד חדאד**, את השליטה על השטח שמדרום לליטני ותפקדה כצבא חצי סדיר, בשם "**צבא לבנון החופשית**".

לאחר מותו של סעד חדאד בשנת 1984 התמנה הגנרל הלבנוני **אנטואן לחד** למפקד הצבא, ששמו שונה **לצד"ל** - **צבא דרום לבנון**.

תחת פיקודו של לחד פעל צד"ל כחטיבה – רגלים, שריון, ארטיפריה כוחות סיוע ומודיעין עם מפקדים לבנונים, בליווי של צה"ל ובתיאום עימו. לוחמי צד"ל איישו מוצבים לאורך קו המגע, קיימו סיורים לאורך הצירים וביניהם, פעולות מיוחדות מחוץ לאזור הביטחון ואיסוף מודיעין. הכוח מנה כ-2,500 חיילים.

בנוסף לפעילות הצבאית ניהל צד"ל את חיי היום יום האזרחיים ברצועת הביטחון, החזיק את כלא אל-חיאם (בית הכלא של צד"ל) ומובלעת ג'זין מצפון לרצועה.

הפעילות המשותפת של צד"ל וצה"ל באזור הביטחון הביאה ביטחון לתושבי הגליל הסמוכים לגבול לבנון ובמהלך קיומה נמנעו מרבית ניסיונות המחבלים לחדור ליישובי גבול הצפון ולפגוע בתושביהם.

**אנדרטה זו הוקמה לזכר חללי צבא דרום לבנון שלחמו כתף אל כתף עם לוחמי צה"ל למיגור המחבלים וארגוני הטרור בדרום לבנון. למעלה מ-600 לוחמים שילמו בחייהם על הגנת תושבי אזור זה משני עברי הגבול.**

**האתר הוקם במקומה של אנדרטה לזכר החללים שהוקמה באזור מארג' עיון, ונהרסה על ידי החיזבאללה מיד לאחר הנסיגה מדרום לבנון.**

**2 + 3 עמוד ימין ועמוד שמאל** 176 מילים

**הנסיגה מלבנון**

ב-יוני 1985, שלוש שנים לאחר מלחמת לבנון הראשונה, ניתן בישראל האות לשינוי היערכות מקיף של צה"ל בלבנון. ישראל השלימה נסיגה מרוב השטח שנכבש בדרום לבנון, וצה"ל התבסס ברצועת ביטחון צרה אשר שימשה כאזור חיץ בגבול ישראל-לבנון.

הלחימה הבלתי פוסקת ברצועת הביטחון גבתה מחיר כבד בחיי לוחמים מצה"ל ומצד"ל וגרמה לנזקים כלכליים לישראל. צה"ל, צד"ל וכוח יוניפי"ל (כוח צבאי רב לאומי מטעם האו"ם) ששהה באזור בהתאם להחלטת עצרת הביטחון, לא הצליחו להביא להפסקת ירי הקטיושות והמרגמות על יישובי צפון ישראל.

לאור הקושי להחזיק ברצועת הביטחון וריבוי האבדות נוצר לחץ ציבורי ופוליטי ופוליטי ליציאת צה"ל מלבנון, כדי למנוע המשך הנפגעים וההרוגים.

במאי 2000, בתום נוכחות של שמונה-עשרה שנה בלבנון, הוחלט בישראל על נסיגה חד-צדדית של צה"ל, לגבול הבינלאומי.

ב-24 למאי 2000 יצא אחרון חיילי צה"ל מלבנון. מוצבי צה"ל שפונו הועברו לשליטת צד"ל, אך לאור התקפות החיזבאללה וארגוני הטרור האחרים, נסוגו גם חיילי צד"ל ממוצביהם. על אזור הביטחון השתלטו כוחות החיזבאללה. מרבית חיילי צד"ל ומשפחותיהם נאלצו לעזוב בחופזה את בתיהם, קרוביהם, רכושם, אדמותיהם ואת קברי יקיריהם ולעבור לישראל עם מעט ממטלטליהם ביחד עם אחרוני חיילי צה"ל ביום הנסיגה.

**4. קיר שמאל** 116 + 115 מילים

**ברית בין העמים**

בת לחייל צד"ל: "מי שלא לחם שכם אל שכם, ומי שלא ראה את הרעות הזאת במו עיניו, לא יוכל להבין את המשמעות של הברית הזאת"

ראשיתו של הקשר הצבאי הגלוי בין צה"ל לתושבי דרום לבנון בפתק שהוצמד לאבן (בחודש מרץ 1976), והונח על שביל הטשטוש ליד גדר המערכת, לא רחוק ממקומה של אנדרטה זו. בפתק התבקשה ישראל לסייע בהגנה על הכפר אל-קליעה מפני התקפת האויב המשותף – ארגוני הטרור הפלסטינים. הפגישות שנערכו בעקבות הפתק, שהתגלה על ידי סיור של צה"ל, והפעולות שננקטו בעקבותיו התפתחו לברית היסטורית ולשיתוף פעולה גלוי בין ישראל לבין תושבי דרום לבנון. הקשר התקיים מעבר לאינטרסים הביטחוניים ולאיום המשותף על הצדדים, ובמהלכו נוצרו יחסי שכנות טובה ואמון הדדי בין ישראל לתושבי הכפרים ברצועת הביטחון.

**יחידת קישור ללבנון (יק"ל)**

היחידה הוקמה בצה"ל לאחר מלחמת לבנון הראשונה (1982). תפקידה היה לסייע למערך הצבאי הלבנוני בדרום, בהכשרה צבאית ובחניכת מפקדי צד"ל, באמצעי לחימה, במודיעין ובתכנון והוצאה לפועל של מבצעים כנגד ארגוני הטרור.

כמו כן סייעה היק"ל בניהול החיים האזרחיים של תושבי דרום לבנון – אספקה, רפואה, חינוך, תשתיות, תעסוקה בישראל ובמרחב אזור הביטחון ועוד.

בנוסף לפעילות הצבאית והאזרחית במרחב אזור הביטחון היו אנשי היק"ל מעורבים בתיאום וקיום קשרים עם גורמים שונים בלבנון, כולל מנהיגים מקומיים, ממשלת לבנון ומנהיגי העדה הנוצרית והעדה הדרוזית בביירות.

מנגנון הסיוע האזרחי כלל בניית מבני ציבור, סלילת כבישים, פיתוח חקלאי ורפואי, ניהול בית חולים צבאי לטובת האוכלוסייה, סיוע למערכת החינוך והמסחר ועוד. חיילי היחידה היו אלה שאיישו את מעברי הגבול בין ישראל ללבנון.

**5. סטנד 1** 58 מילים

**הגדר הטובה**

מדי בוקר עברו במעברי הגבול מלבנון לישראל כ-2,500 איש מתושבי דרום לבנון, נוצרים, דרוזים ומוסלמים שיעים לעבודה, לטיפולים רפואיים, למסחר ועוד.

. פעילות זו הייתה חלק ממדיניות הגבול של "הגדר הטובה", ששימשה עורק חיים מרכזי לתושבי אזור הביטחון.

"שער פטמה" הסמוך לאתר זה היה המעבר האזרחי הראשון והגדול מבין המעברים. בהמשך נפתחו מעברים נוספים לאורך הגבול.

תרבות הגבול של “הגדר הטובה” התקיימה במשך 24 שנה, עד לנסיגת צה"ל מלבנון בשנת 2000.

**6. סטנד 2** 59 מילים

**המתנדבים לצד"ל**

ההתארגנות הצבאית בדרום לבנון התבססה בשנות ה-70' על שתי יחידות צבאיות - יחידת קליעה ויחידת בנת- ג'ביל. ליחידות אלה התנדבו לוחמים אמיצים מהכפר קליעה והכפרים הסמוכים. בשנות ה-80' ועד הנסיגה הצטרפו צעירים לבנונים מכל כפרי אזור הביטחון וביניהם, בנוסף לנוצרים, גם דרוזים ושיעים.

המתגייסים הוכשרו בתחילה בבסיסי צה"ל בישראל ובהמשך בבסיס הטירונים של צד"ל בחוות מג'ידיה ליד כפר ע'ג'ר.

**7. סטנד 3** 75 מילים

**מלחמה עקובה מדם במוצבים ובדרכים**

בראשיתה הייתה הלחימה בדרום לבנון מלחמת גרילה נגד ארגוני הטרור הפלסטינים שעיקרה מניעת חדירות לאזור הביטחון וליישובי הגבול הישראלים וירי רקטות לעבר הגליל.

ככל שהתעצם ארגון החיזבאללה חוו מגיני אזור הביטחון – חיילי צד"ל וחיילי צה"ל - חילופי אש כבדים, היתקלויות, מארבים, תקיפות מוצבים, מטעני צד לאורך הצירים, ירי מרגמות וטילים נגד טנקים ועוד.

במהלך מלחמת הגבורה הממושכת נגד האויב נפלו מאות לוחמים ומפקדים מצה"ל

ויותר מ-600 מלוחמי ומפקדי צד"ל. חללי צד"ל הובאו לקבורה ביישוביהם בלבנון.

**8. סטנד 4** 60 מילים

**רב סרן "מייג'ור" סעד חדאד**

נולד במרג' עיון למשפחה נוצרית ונחשב למייסדו של הכוח הלוחם הלבנוני בדרום.

ב-1977 מונה למפקד המיליציה המקומית באזור הכפר קליעה / מרג' עיון שעל גבול ישראל-לבנון, חדאד הפך את המיליציה לכוח צבאי עצמאי בשם "צבא לבנון החופשית", במטרה למנוע השתלטות אש"ף על דרום לבנון. תחת פיקודו אוחדו המובלעות הנוצריות בדרום לבנון.

סעד חדאד נפטר ממחלה, ב-14 ינואר 1984, בגיל 47.

**9. סטנד 5** 63 מילים

**גנראל אנטואן לחד**

בן העדה המרונית, החל את דרכו כקצין מודיעין, והתמודד על תפקיד רמטכ"ל צבא לבנון.

ב-1984, לאחר פטירתו של סעד חדאד, מונה למפקד צבא דרום לבנון.

פעל להפיכת צד"ל לארגון צבאי המייצג את כל תושבי דרום לבנון והיווה גורם סמכותי גם מול המנהיגות האזרחית.

לאחר נסיגת צה"ל מלבנון בשנת 2000. עבר גנראל אנטואן לחד לישראל ולאחר מכן לצרפת, שם נפטר בשנת 2015, בגיל 88.